2

ISIGIDIMI SAMAXOSA, NOVEMBER 1, 1881.

Nge ndlelana emfutshane singati ku Mr. Melani Vella ose Cradock, osingxolisa kuba incwadi azitumelayo zingangeni, zibini izizatu zokungangeni kwazo. Esinye sesokuba inteto yake asiyivisisi; esinye incwadi zake asina kuzifunda ngenxa yokubalwa kwazo. Asinguye yedwa ofa ngezi zizatu; baninzi. Ukuba isijwili sabo besinokuviwa, besingafana nesika Rakele wase Rama. Akuwedwa ke Mr. Vella baninzi abango Jeremiya nje ngawe.

Kwi pepa lika October senze inteto eninzi ngentlaulo yemali ye *Sigidimi.* Mafupi namhla esizakuwenza. Ngala. Ayakusikwa onke amagama abamkeli be *Sigidimi* abanga ubatalanga unyaka we 1882 kwaseku qaleni. Pakati kwalo nyaka, kungati ukuba imali zonke zihlaulwe i *Sigidimi* sipume kabini nge nyanga zonke. Sinikwe igunya ke ukuba siyenze lengxelo ngokubalulekileyo. Singa ke zihlobo zetu ninga nika indlebe kule nteto.

Kwi sipitipiti sase Bayi i *Port Elizabeth Telegraph* ifunda esi sifundo—sokuba imidaka yahlula-hlulwe ngoku e Bayi. Ngekucandwa ilali ezine, zinga melani, ze iti ilokeshon nganye ibe nabongameli bayo,bokukangela ukuba izinto zihambe kakuhle. Iti i *Telegraph* akusoze kulunge nto xa abantu bentlanga ngentlanga behleli ngohlobo abalulo ngoku. Sicinga ukuba tina lityala laba mnyama ngokwabo elibanga ukuba bade benjiwenje libe ibala labo lifana noko.

Inene lase Ireland, u Mr. Parnell, ongenela isi qingata sase Cork e Parlamente yase England, kufike ucingo lokuba ubanjiwe. Isi zekabani sesokuba useloko evutuzelisa ama Irish ukuba avukele u Mnta’omhle. Into ewabeyenza u Mr. Par­nell ibiseyanele ukuba ikataze wonke umntu ocingayo otanda ukonwaba kwama Irish. Sovuya ukuva ukuba limncedile eli yeza anikwe lona ngoku ngu Right Hon. W. E. Forster, owongamele imicimbi yase Ireland.

Yintwana embana, kanti tina saka sahlala ema Bulwini sesiyi qelile, le ibaliswa lipepa lase Tinara abati yi *Uitenhage Times.* Siteta lento yokuti xa umntu omnyama afuna ukutenga into e markeni (endaweni ye ntengo) alike aminxelwe. Bati ngu Andries Goodgan um Mbo obepikisene no Rudman igwangqa nge fama abati yi “Gorie Laagt,” ebiqeshiswa e Ofisini yase Tinara. Lomhlaba uqeshiswa ngu Rulumente. Benyusene benyusana u Rudman no Goodgaan wada umhlaba wema noweli gama lokugqibela nge ponti ezimakulu mabini anamashumi asixenxe ana ponti ’nye (£271). Lendoda u Good­gaan inconywa isimilo, noku kutala. Amadoda ambalwa amnyama, abeya kubambelela emsebenzini ebenga lipakamisayo igama lohlanga. O! Ngamana bande o Goodgaan!

Bafundi, kanipulapule umbuzo womfo ka Nzeku u W. Skepe. Uti macaciselwe ngu Mcokeli lemibuzo:—*(a) “* Kulungilena ukuba imidaka itshate? *(b)* Unceda ntonina umtshato? (c) Ukuba uko wala ntonina? *(d)* Ubopa, ukulula,

unqanda ntonina? (e) Ukuba awunazo ezi zinto; kutshatelwa ntonina yimidaka? Ubuza ati, “Ndingavuya Mhleli undi cacisele undifundise kuba ndinobudenge kakulu kulonto. Ndingosa kangelelwe eku tshateni ndinga ndingatshata ndiqondile; andifuni kuxelelwa lomini hleze ndiswele ixa lokubuza lo mini.” Lombuzo sowuyekela u Mr. I. Williams Wauchope, sisiti nanko umfana ka Nzeku. Ukuba asiposisi kumqonda, ungumlomo weqela elo liwusukela umtshato njengama kwenkwe esukela “imiqatu nama badi.” Soka situle tina marwanqa.

Abaleseshi beli pepa boqonda ukuba kwi ndawo ngendawo zeli lanamhla izipitipiti zase Bayi simana ukuti zezama nxila. Siyala tina ukuba kutiwe yimfazwe yama Xosa nesibaxa apa saba Mbo ekutiwa ngama Mfengu. Siti aba bantu bebesilwa base Bayi, “zidyasi” apa zase Bitsini, abanye ngabati “molo” kuma kaya abo, abazalise a Maxamba ase Bayi. Eyetu imvo enyanisekileyo yeyokuba, nabati bangama Xosa nabati bangama Mfengu bafumana belibiza igama lama Xosa nama Mfengu. Umteto wesitatu kweli shumi uti: “Akusaku fumana ulibize igama lika Yehova u Tixo wako etc.” Kula mahilihili ase Bayi siti “Msani uku fumana nilibize igama lama Xosa nelama Mfengu emiqombotini nasezi brandini zenu. Siyazi bani­nzi, kweli lase ma Xoseni abahlungiswe intliziyo zizenzo ezi zama hlazo ezenziwa egameni labo; kodwa ingwevu zakwa Xosa nezase Mbo ezi kweli zinengqondo ngokwaneleyo ukuba zazi ukuba, ama nxila la zinto ongafika zintyontya amakwelo ezinkati, zisiti “Mna ndingu Mngqika, into yase Magqwashini; um Cira, mhlaimbi um Nywabe,” amanye “Mna ndingu Mbo, u Ntsele, mhlaimbi ndingu Radebe, mhlaimbi u Makaluza, mhlaimbi ndingu Jili, u Masengwa, u Qabazi.” One ngqondo umntu akateni nezi zibongo kuba zipuma kwi sihilitwa esashiya ikaya laso. He kungolu hlobo tina apa esiyibonayo ihambiso yabenzi zipitipiti base Bayi.

Intwana ehlekisayo kweli dabi lama dakwa ase Bayi ebeliko ngale nyanga ifileyo, soyi balisela abalesi betu. E Ofisini e Bayi kute ngomnye umhla kwafakwa ipolisa emkumbini wama ngqina, liza kubuzwa ngezinto zayo lempitimpiti. Kutiwa i ofisi yasuka yazala tu ngabantu abamnyama. U Mr. Wylde, umantyi, ufumane wabekisa umbuzo kwi kostawuli elo; wati, Unamntu umnakanayo na kwaba bakoyo ngoku apa? Libasi ngasingile ikostawuli. Suka intloko emva kwe ntloko yatoba pantsi; yanika inqentsu umantyi; yapuma. Bubuso obumhlope obuhlanu obada basala e ofisini, emva *kwe five minutes* ubuziwe lombuzo. Esuka awa yintsini ama Ngesi. Efanele.

Sinosizi ukuva ukuba pakati kwamadabi ase Bayi bekuko nabautu aba ngabe ramente. Ababantu singati i Nkosi yabo bayi ngcatshile. Njengoko besi cinga tina lemfazwe igxekise lonke igoma laba ntsundu emehlweni ama Ngesi; wona awaketi kuba; lo uyi Mfengu lo ngum Xosa. Kwi ntlanganiso yaba pati micimbi bedolopu lase Bayi, sinosizi ukuti, umhlobo walo lonke uluntu olumnyama u Mr. John Mackay, M.L.A., acatshukiswe kakulu kuba amanene onke apikela ukuti “Yiyo leyo ke into ohlala uyifuna xa utetelela imidaka.” Niyabona na ukuhlaziswa kwaba hlobo betu ngemisebenzi kwayetu, ebolileyo?

Akukabi kade kakulu sasite apa kwa Rulumente, ukulwa okudubula entweni ebonakalayo kokwa mazwi—ukubonisana; okwe nduku, ne minqayi, ne mipu kuvelisa ukwahlutwa kwemihlaba nentsizi ezilandela abantu abangama dungudwane. Siyavuya ukubona ukuba ama Mpondo ayiqondile lento. U Mqikela inkosi yesi sizwe, wabelwa u Rev. Oxley Oxland ukuba abe ngamehlo ka Rulumente ema Mpondweni. Ekuhambeni kwexesha kufumanekile ukuba abevani. Ite yakufika le Ruluneli wabalela kuyo u Mqikela, nencwadi leyo yabalwa ngu Mr. Josiah Jenkins inkosana entsundu efundileyo. Ukumelana kwalo madoda kucaziwe, saza senziwa isicelo sokuba akutshwe u Mr. Oxland. Akudlulanga xesha lide senziwe esi sicelo wakutshwa u Mr. Oxland. Asingeni engxoxweni yokuba waye lungisile wayenga lungisanga sinina u Mr Oxland; sibonisa kodwa amandla, nelungelo analo um-Rulumente. Xa kuko into ebakalisayo abantu abantsundu libanzi ilungelo lokubalela u Mhlekazi i Ruluneli.

“Ninga posi iperule zenu ezi hangwini.” Angade atsho umntu ebekiselele kwaba mnyama bale Koloni. Inteto yetu nge “Mbumba yama nyama” akudlulanga nyanga siyi bekisile kusapo olucitakeleyo lwakwa Xosa nolwase Mbo, sevakusitiwa bebe qekezana intloko e Bayi ngohlobo olubi ebusweni bezulu uobo mhlaba. Nazo ke iperule ziposiwe zanyatelwa, zaqwengwa zi “hangu” zase Bayi. Asisokwe tuka tina ukuva ukuba nelicebo, nokuba ali qwengwanga kodwa linyatelwe zezi “hangu” zibala lifana neletu. Nantsi ke into. Kuko lentlanganiso yaba Picoti ba Masiko ne Miteto yaba Ntsundu ehamba-hambayo kweli lakwa Xosa, ezakusa kwela pesheya kwe Nciba. ifuna ingxelo ngazo zonke izinto zakwa Rulumente ezibekisele kuti midaka. Ike yati enye indodana kwa fundileyo, bekunga njanina zite ingwevu zohlanga zanyula amadoda amadala anentloko, nobuciko, kunye namadodana amatsha akwanjalo, aza atunyelwa kule ntlanganiso inge micimbi yetu, aya kupalaza imvo yohlanga oluntsundu pambi kwayo. Lento ibifanele ukwenziwa; imbuzo ngoku yeyokuba ngubanina oya kuyiqala? Ibinga qalwa ngabantu abahlangeneyo kwi ntlanganiso enje ngale kutiwa ngoku yeyo Titshala, izakubizwa emzuzwini ngokuba yeyaba Ntsundu aba Cubekileyo. Asitandabuzi ibiya kwenziwa lento ukuba aba ba Picoti ba Masiko bebeya kuhlangana zekude kube lixesha lentlanganiso eyakubase Mgqakwebe mayela kolwe 11 ku January, 1882.

“Abantsundu bafuna indaba ezingapezulu ngenteto yabo,” itshilo enye indodana yebala letu ku mshicileli otile ohlala e King William’s Town, xa yabiye kuti mashicilele ipepa elitsha lenteto yesi Xosa. Lendodana kutiwa isuka apa e Lovedale, yaka nayo yahambisa umsebenzi woku Cokela indaba ze *Sigidimi* esi. Le mambane iti ingumlomo wendimbane yaba mnyama. Asimkanyezi lomhlobo wetu ngento ayitetayo ngenxana lendaba abanalo abantu bakowetu. Xa kodwa ati eh nxana ulifumene ukuba liko xa waye ngu Mcokeli we *Sigidimi,* masiti fanukuba wayese nkungwini ngokuhanjiswa kweli pepa, kuba ukuba laliko inxana elinjalo ngebabengasi lahlanga abaninzi i *Sigidimi* becatshukiswa siso, ngeza hlaulwayo imali zaso. Asifumani nxano lendaba tina kwinto eninzi yaba mnyama, kuba sasite kwamzuzu, asali kuli shicilela kabini ngenyanga, nangeveki, ukuba bayakuti abamkeli beli pepa bahlaule, aze amanani ande kanjako. Kwangesi sizatu. siyala ukuba lemambane iti ingumlomo waba mnyama. Akuko mshicileli uyakuke akupe ipepa lama Xosa engadange wabona ukuba *Isigidimi* sixaswa kakuhle yimidaka ngu notshe. Singati apa, umshieileli unike igunya lokuba siti wonke umntu ekufunyenwe ukuba aka sali hlauleli ipepa lake, alisokubuya litunyelwe kuye, kuba akuna kufunyanwa kube kugqitywa izi tampo ngokutunyelwa kubantu abangazi niki mizamo nge *Sigidimi.*